X Factor (Danmark)

X Factor er den danske version af det britiske The X Factor (2004–2018) skabt af Simon Cowell. Programmet blev første gang sendt i Danmark i 2008 på DR1. Nogle af de mest erfarne sangere, sangskrivere og musik producere indenfor dansk musik har gennem tiden siddet bag dommerbordet, heriblandt Remee Jackman, Anne Linnet, Carsten ''Soulshock'' Schack, Ida Corr, Pernille Rosendahl, Lars ''Ankerstjerne'' Christensen, Sanne Salomonsen, Mich ''Cutfather'' Hansen, Thomas Blachman, Lina Rafn, Martin Jensen og Kwamie Liv. Bemandingen til X Factor 2024 blir Thomas Blachmann, Nanna ''Oh Land'' Fabricius og Simon Kvamm. Der er normalt 4 dommere i X Factor, hvor kategorierne er delt op således Drengene, Pigerne, 25 år eller ældre og tilsidst kategorien Grupperne. I Danmark er der kun 3 dommere så kategorierne lyder således: 15–22 år, 23 år eller ældre, og grupper. Der har pr. 2023 været 16 vindere af X Factor Danmark, heriblandt Martin Hoberg Hedegaard (2008), Thomas Ring Petersen (2010), Anthony Jasmin (2014), Emilie Esther (2015), Place On Earth (2018), Mads Moldt (2022) og Rosél (2023). Siden 2019, er X Factor blevet sendt på TV 2. TV 2 annoncerede i marts 2023, at X Factor vender tilbage med en 17. sæson i 2024.

Thomas Blachman der har været dommer siden første sæson i 2008 (med undtagelse af X Factor 2010), er idag den længst siddende dommer i hele The X Factor franchisen. Han overhalede i 2021, Louis Walsh der er kendt fra The X Factor UK. Walsh var dommer fra 2004 til 2017 og sad i ialt 13 sæsoner. Thomas Blachman har i 2023 siddet bag dommerbordet i alt 15 sæsoner.

Programmet opnåede deres højeste seertal tilbage i 2009 hvor seertallene lå på over 2.2 millioner seere. Fra 2008 til 2012, lå seertallene solidt over 2 millioner. Men i 2013–sæsonen faldt seertallene til 1.6 millioner, i 2016 oplevede DR det laveste seertal nogensinde da X Factor ramte et gennemsnit på 1.5 milioner. Efter flere år med faldende seertal besluttede DR i 2017, at lukke X Factor efter en planlagt sidste sæson i 2018. I de 10 år X Factor blev sendt på DR1, oplevede DR en seer-nedgang på 47%. Beslutningen bag at lukke X Factor efter 11 sæsoner, bundede også i de store produktionsomkostninger der var i forbindende med at producere X Factor.

Der gik dog ikke længe før det blev offentliggjort at den konkurrerende tv kanal TV 2, havde været i dialog med skaben bag The X Factor Simon Cowell og produktionsfirmaet Syco Entertainment om at overtage rettighederne til programmet i Danmark. Siden TV 2 i 2019 overtog rettighederne til X Factor, er seertallene faldet yderligere. X Factor 2019, som var den første X Factor-sæson på TV 2 havde et seertal på 1.241.000. Ved X Factor 2023 lå seertallene på 701.000.

X Factor refererer ifølge dommerne til 'den ubekendte faktor', der gør den store forskel imellem den talentfulde sanger og den helt store stjerne. En analytiker af den amerikanske pendant, American Idol har fundet frem til, at det kræver karisma, motivation og musikalitet af deltagerne, hvis de skal gøre sig håb om at nå finalerunden.

 Konceptet 
Konceptet adskiller sig fra andre lignende talentshows på flg. punkter:

Dommerne har en dobbeltrolle, idet de ikke blot skal vurdere hvilke deltagere, der har X Faktor, men konkurrere indbyrdes om at udvikle den endelige vinder af konkurrencen. Hver dommer tildeles en af de tre kategorier og udvælger tre deltagere/grupper til finalerunden. Den endelige afgørelse af konkurrencen foretages imidlertid af seerne via afgivelse af stemmer på sms. Gevinsten i konkurrencen er en kontrakt med et pladeselskab.

 Programmets historik 

 2008–2009: Den originale dommertrio og Rønne 
Den 15. oktober 2007 blev jazzmusikeren og tidligere Idols dommer Thomas Blachman, Infernal-sangerinden Lina Rafn og sangskriveren Remee Jackman annonceret som dommere for sæson 1. Den 18. september 2008 bekræftede Rafn, at hun ville vende tilbage som dommer for sæson 2. Dagen efter var det bekræftede, at Blachman og Remee ville vende tilbage som dommere for sæson 2.

Lise Rønne var vært på de første 2 sæsoner.

 2010: Farvel til Blachman og Rafn, velkommen til Rosendahl, Soulshock og ny vært 
Den 13. august 2009 meddelte Rafn, at hun ikke ville vende tilbage som dommer for sæson 3 på grund af sin graviditet. Den 1. oktober 2009 bekræftede Blachman, at han heller ikke ville vende tilbage som dommer for sæson 3. Den 5. oktober 2009 blev det bekræftet, at Remee ville vende tilbage som dommer for sæson 3. Den 8. oktober 2009 var pladeproducer Soulshock bekræftet som Blachmans afløser. Den 15. oktober 2009 blev det offentliggjort, at The Storm-sangerinden Pernille Rosendahl ville erstatte Rafn som tredje og sidste dommer for sæson 3 sammen med Remee og Soulshock.

Efter 2 sæsoner blev det bekræftet at Lise Rønne ville forlade programmet som vært og den nye vært ville være Signe Muusman.

 2011–2012: Blachman og Rønne vender tilbage, velkommen til Cutfather 
Den 19. september 2010 bekræftede Soulshock, at han var blevet droppet som dommer for sæson 4. Den 21. september 2010 bekræftede Blachman, at han ville vende tilbage som dommer for sæson 4 og erstatte Soulshock. Dagen efter blev det bekræftet, at Rosendahl ville vende tilbage som dommer for sæson 4. Den 24. september 2010 blev det bekræftet, at pladeproducer Cutfather ville afløse Remee som dommer for sæson 4. Den 13. september 2011 blev det offentliggjort, at Blachman, Rosendahl og Cutfather ville vende tilbage som dommere for sæson 5.

Efter en sæsons pause blev det offentliggjort at Lise Rønne ville vende tilbage til X Factor.

 2013: Ny dommer trio, Ny vært, velkommen til Linnet og Corr 
Den 20. december 2011 meddelte Blachman, at han ville forlade showet ved afslutningen af sæson 5. Den 8. februar 2012 meddelte Rosendahl, at hun også ville forlade showet efter sæson 5 på grund af hovedrollen i musicalen Hey Jude. Den 10. februar 2012 annoncerede Cutfather, at sæson 5 ville være hans sidste sæson som dommer for at vende tilbage til sin karriere på grund af "showet mentalt tager tid og tankerum." Den 20. august 2012, på trods af at han meddelte, at han ville forlade showet ved afslutningen af sæson 5, blev det bekræftet, at Blachman ville vende tilbage som dommer for sæson 6, mens sangerne Ida Corr og Anne Linnet ville erstatte Rosendahl og Cutfather.

Lise Rønne stopper efter 2 sæsoner igen som vært, den nye vært blir Signe Molde.

 2014–2015: Den originale dommertrio: del 2 og Velkommen til Harlou 
Den 18. september 2013 blev det bekræftet, at Rafn og Remee ville vende tilbage for at erstatte Corr og Linnet som dommere for sæson 7 sammen med Blachman. Den 18. august 2014 blev det bekræftet, at Blachman, Rafn og Remee ville vende tilbage som dommere for sæson 8.

Eva Harlou blev i 2013 offentliggjort som den nye X Factor vært for 2014.

 2016–2017: Rafn stopper igen, Lindberg tager over og Sofie Linde starter som vært 
Den 15. juli 2015 bekræftede Rafn, at hun ikke ville vende tilbage som dommer for sæson 9 på grund af en Infernal-koncertturné. Den 12. august 2015 blev det bekræftet, at The Asteroids Galaxy Tour-sangerinden Mette Lindberg ville erstatte Rafn som dommer for sæson 9 sammen med de hjemvendte dommere Blachman og Remee. Den 12. august 2016 blev det bekræftet, at Blachman, Remee og Lindberg ville vende tilbage som dommere for sæson 10.

Efter 2 sæsoner stopper Harlou som vært, den nye vært blir tidligere børnevært Sofie Linde.

 2018: Sidste sæson på DR og velkommen til ny dommer Salomonsen 
Den 2. august 2017 meddelte Lindberg, at hun ikke ville vende tilbage som dommer for sæson 11. Den 10. august 2017 blev det bekræftet, at sangerinden Sanne Salomonsen ville erstatte Lindberg som dommer for sæson 11 sammen med de tilbagevendende dommere Blachman og Remee.

Sofie Linde er fortsat vært.

 2019–2020: en ny ære på TV2, et endeligt farvel til Remee, velkommen til Ankerstjerne og Oh Land 
Den 11. april 2018 blev det bekræftet, at Blachman ville vende tilbage som dommer for sæson 12. Dagen efter bekræftede Remee, at han ikke ville vende tilbage som dommer for sæson 12. Den 26. april 2018 blev det bekræftet, at Salomonsen ville vender ikke tilbage som dommer for sæson 12 på grund af deltagelse i DR's musikkonkurrence LIVE! som dommer. Den 8. august 2018 blev det offentliggjort, at rapperen Ankerstjerne og sangerinden Oh Land ville erstatte Remee og Salomonsen som dommere for sæson 12 sammen med Blachman. Den 15. august 2019 blev det bekræftet, at Blachman, Ankerstjerne og Oh Land ville vende tilbage som dommere for sæson 13.

Sofie Linde er fortsat vært.

 2021: Farvel til Ankerstjerne, velkommen til Martin Jensen 
Den 2. juli 2020 bekræftede Ankerstjerne, at han ikke ville vende tilbage som dommer for sæson 14 for at fokusere på "nye drømme og projekter", men udelukkede ikke en tilbagevenden i fremtiden. Den 11. september 2020 blev det offentliggjort, at DJ Martin Jensen ville erstatte Ankerstjerne som dommer for sæson 14 sammen med de tilbagevendende dommere Blachman og Oh Land.

Sofie Linde er fortsat vært.

 2022: Farvel til Oh Land, Velkommen til Kwamie Liv 
Den 23. juli 2021 meddelte Oh Land, at hun ikke ville vende tilbage som dommer i sæson 15, idet hun sagde, at hun "ikke kunne gøre alt på én gang." Få måneder senere blev Kwamie Liv udvalgt til at overtage pladsen ved dommerbordet ved siden af Thomas Blachman og Martin Jensen.

Sofie Linde er fortsat vært.

 2023: Martin Jensen takker af, Simon Kvamm debuterer som dommer i X Factor 
Den 10. august 2022 blev det offentlig gjort at TV2 havde opsagt samarbejdet med Martin Jensen efter 2 sæsoner som dommer. Thomas Blachman og Kwamie Liv er atter bag dommerbordet, den tredje stol ved dommerbordet bliver istedet overtaget af Nephew, De eneste to og Hugorm-forsangeren Simon Kvamm.

Sofie Linde er fortsat vært.

 2024: Farvel til Kwamie Liv og Sofie Linde og velkommen tilbage til Oh Land 
D. 11 maj 2023 bekendtgjorde Kwamie Liv til TV2 at hun ikke ville vende tilbage til X Factor 2024. Det er endnu uvist hvem hendes afløser bliver.

Under liveshowene til X Factor 2023, blev det bekræftet af Linde selv at hun ikke ville vende tilbage som vært til X Factor 2024. 

I juli 2023 offentliggjorde TV 2 at tidligere radiovært Maria Fantino vil blive programmets nye vært.

I august blev det offentliggjort at Oh Land, ville vende tilbage som dommer i X Factor efter en pause på 2 år.

 Værter og dommere 

 Værter 

 Dommere 

 Sæsonoverblik 
 Deltager i (eller dommer for) "Under 25"-kategorien ("Under 24" til sæson 6, "Under 23" fra sæson 7)
 Deltager i (eller dommer for) "Over 25"-kategorien ("Over 24" til sæson 6, "Over 23" fra sæson 7)
 Deltager i (eller dommer for) "Gruppe"-kategorien

 Dommernes kategorier og deres finalister Nøgle:'''
 – Vindene kategori

 Spin–offs 
X Factor har årene igennem haft programmer der har gået bag kulisserne, interviewet dommer og deltagere. Programmet har gennem årene haft forskellige titler, men har i bund og grund haft samme koncept.

 Xtra Factor (2013) 
Første program blev sendt i 2013 og havde Emil Thorup som vært. Programmet hed Xtra Factor og blev sendt i pausen på søster kanalen DR3. Af uklare årsager vendte hverken Xtra Factor eller Emil Thorup tilbage i 2014.

 X Factor: Backstage (2015) 
I 2015 kom der endnu en spin off til X Factor Universet med titlen X Factor: Backstage, denne gang med Thomas Skov som vært. Programmet blev sendt direkte på dr.dk i pausen, her medvirkede både journalister, dommere og deltagere hvor Thomas skov interviewede gæsterne. Programmet blev også sendt efter X Factor, her blev den udstemte deltagere og dommeren til deltagere inviteret ind til en snak.

 Ultra Factor (2016–2018) 
Programmet vendte tilbage i 2016 efter under tilten Ultra Factor'' og blev sendt direkte på søster kanalen DR Ultra. Joakim Ingversen var fast vært, andre medvirkede også med værtsrolle heriblandt Micki Cheng. I 2018 vikarierede Jacob Riising i 2 afsnit, for Joakim Ingversen der var indsat som midlertidig X Factor vært. Grundet DR's beslutning om at lukke X Factor, blev Ultra Factor således også lukket ned.

Z Factor (2019) 
Efter TV 2 havde købt rettighederne til X Factor i 2019, besluttede TV 2 sig for at producere et lignede pause program som DR. Det fik titlen Z Factor og blev sendt på søster kanalen TV 2 Zulu med Rasmus Brohave i værtsrollen. Programmet har ikke været sendt siden 2019.

X Factor stopper på DR og får en ny æra på TV 2 
Efter 11 sæsoner af X Factor meddelte Danmarks Radio i august 2017 at X-Factor 2018 ville blive den sidste sæson i Danmark, det blev ikke sidste sæson af programmet alligevel, idet TV 2 havde købt rettighederne til konceptet i 2019.

Seertal 
Programmet har seermæssigt fra start af været en stor succes, men siden 2013 er seertallene begyndt at falde, programmet opnåede deres højeste seertal tilbage i 2009 hvor seertallene lå på over 2.2 millioner seere. Efter flere år med falde seertal besluttede DR i 2017, at droppe X Factor. Der gik dog ikke længe før det blev offentliggjort at den konkurrerende tv kanal TV2, havde været i dialog med skaben bag X Factor Simon Cowell om at overtage rettighederne til programmet i Danmark. Siden TV2 i 2019 overtog rettighederne til X Factor, er seertallene faldet yderligere. Ved seneste sæson (X Factor 2023) lå seertallene gennemsnitligt på 701.000.

Kritik 
Flere eksperter inden for pædagogik har kritiseret programmets dommere for at være for grove i deres vurderinger af deltagerne, der i sin tone til tider tangerer mobning. I forbindelse med de optagelser fra auditions i efteråret 2009, som blev sendt på DR1 den 15. januar og 22. januar, formulerede både medlemmer af Etisk Råd og medarbejdere ved Danmarks Radio skarp kritik af den behandling, nogle af deltagerne var blevet udsat for. I 2010 udgaven har dommerne fra starten anlagt en mildere linje, hvor deltagerne i overvejende grad får ros for deres præstationer. Ansvarlig redaktør på programmet de første 11 sæsoner, Jan Lagermand Lundme, har siden udtrykt at han fortryder at de udstillede mennesker, der ikke vidste, hvad de var med i.

Udgivelser af X Factor-deltagere

Album

Velgørenheds-singler

Henvisninger 
Noter

Referencer

Eksterne henvisninger 

 
 Dansk X Factors officielle hjemmeside
 Dansk X Factors officielle YouTube kanal
 
 X Factor's historie på mediefonen.dk 
 Salgstal for de fire første danske X Factor vindere

 
Realityshows fra Danmark